18.9.2023.
HR
Službeni list Europske unije
L 229/39
Članak 30.
Rad Europskog odbora za poluvodiče 1.
Europski odbor za poluvodiče održava redovite sastanke najmanje jedanput na godinu.
Može održavati izvanredne sastanke na zahtjev Komisije ili države članice i kako je navedeno u člancima 20. i 23. 2.
Europski odbor za poluvodiče održava zasebne sastanke za zadaće iz članka 28. stavka 2. točke (a) i zadaće iz članka 28. stavka 2. točaka (b), (d), (e) i (f). 3.
Predsjednik saziva sastanke i priprema dnevni red, nakon savjetovanja s članovima Europskog odbora za poluvodiče, u skladu sa zadaćama Europskog odbora za poluvodiče na temelju ove Uredbe i njegovim poslovnikom.
Komisija pruža administrativnu i analitičku potporu aktivnostima Europskog odbora za poluvodiče u skladu s člankom 28. 4.
Prema potrebi, predsjednik uključuje predstavničke organizacije poluvodičkog sektora i poziva stručnjake s posebnim stručnim znanjem u tom području, među ostalim iz organizacija dionika, te imenuje promatrače da sudjeluju na sastancima, među ostalim na prijedlog članova.
Predsjednik može olakšavati interakciju između Europskog odbora za poluvodiče i drugih tijela, ureda, agencija te stručnih i savjetodavnih skupina Unije.
U tu svrhu predsjednik poziva predstavnika Europskog parlamenta kao stalnog promatrača u Europskom odboru za poluvodiče, osobito na sastanke koji se odnose na poglavlje IV. o praćenju i odgovoru na krizu.
Predsjednik osigurava da na sastancima Europskog odbora za poluvodiče koji se odnose na poglavlje IV. o praćenju i odgovoru na krizu kao promatrači sudjeluju relevantne druge institucije i tijela Unije.
Promatrači i stručnjaci nemaju pravo glasa i ne sudjeluju u formuliranju mišljenja, preporuka ili savjeta Europskog odbora za poluvodiče i njegovih podskupina.
Prema potrebi, Europski odbor za poluvodiče može pozvati te promatrače i stručnjake da daju svoj doprinos informacijama i uvidima. 5.
Europski odbor za poluvodiče poduzima mjere potrebne kako bi se osiguralo sigurno postupanje s povjerljivim informacijama i njihova sigurna obrada, u skladu s člankom 32.
Odje lja k 2 .
N a dl ež na na cio na lna t ije la
Članak 31.
Određivanje nadležnih nacionalnih tijela i jedinstvenih kontaktnih točaka 1.
Svaka država članica određuje jedno ili više nadležnih nacionalnih tijela za potrebe osiguravanja primjene i provedbe ove Uredbe na nacionalnoj razini. 2.
Ako država članica odredi više nadležnih nacionalnih tijela, ona jasno utvrđuje odgovornost dotičnih tijela i osigurava da ta tijela djelotvorno i učinkovito surađuju u ispunjavanju svojih zadaća na temelju ove Uredbe, među ostalim u pogledu određivanja i aktivnosti nacionalne jedinstvene kontaktne točke iz stavka 3. 3.
Svaka država članica određuje jednu nacionalnu jedinstvenu kontaktnu točku, koja obavlja funkciju povezivanja kako bi se osigurala prekogranična suradnja s nadležnim nacionalnim tijelima drugih država članica, s Komisijom te Europskim odborom za poluvodiče (jedinstvena kontaktna točka).
Ako određena država članica odredi samo jedno nadležno tijelo, to nadležno tijelo ujedno je i jedinstvena kontaktna točka.